סרט המשך בוראט

סרט המשך בוראט: העברת שוחד עצום לשלטון אמריקני לרווחת קזחסטן בעבר אומה מופלאה (באנגלית: Borat Subsequent Moviefilm: Delivery of Prodigious Bribe to American Regime for Make Benefit Once Glorious Nation of Kazakhstan) הוא סרט קומדיה בכיכובו של סשה ברון כהן המגלם את האישיות הטלוויזיות הקזחית בוראט סגדייב, ובתו טוטאר, בגילום מריה בקלובה – אותה בוראט מבקש להביא כמתנה לסגן נשיא ארצות הברית, מייק פנס בזמן תקופת הבחירות לנשיאות ארצות הברית ב-2020 ומגפת הקורונה במדינה. זהו סרט המשך לסרט "בוראט: רוצה לומד תרבות אמריקה בשביל נהדרת קזחסטן" משנת 2006. הסרט יצא לאקרנים ב-23 באוקטובר 2020, 11 ימים לפני הבחירות לנשיאות ארצות הברית 2020, בהפצת אולפני אמזון. הסרט זכה בשני פרסי גלובוס הזהב: פרס גלובוס הזהב לסרט הטוב ביותר - קומדיה או מוזיקלי ופרס גלובוס הזהב לשחקן הטוב ביותר - סרט קומדיה או מוזיקלי. כ-14 שנים לאחר אירועי הסרט הקודם, בוראט הפך לסלב בארצות הברית, אך פגע בכבודה של מדינתו, קזחסטן, ובנשיא המדינה, נורסולטן נזרבייב. בוראט נשלח שוב על ידי הנשיא לארצות הברית, על מנת להעניק קוף מתנה לסגן הנשיא, מייק פנס כדי להחזיר את הכבוד למדינתו. בוראט נפרד מהכפר שלו וממשפחתו, ונשלח לארצות הברית באוניית מטען, אשר עוגנת בכל העולם, ולבסוף מגיע לטקסס. בוראט מגלה שהפך לסלב, ורוכש תחפושות שונות לעצמו. כשמגיע לאסוף את הקוף, הוא מגלה שטוטאר, בתו בת ה-15, הסתננה לאונייה והצליחה להגיע, ואף אכלה את הקוף. בוראט מחליט להעניק את בתו לסגן הנשיא כמתנה, במקום הקוף. בוראט מגיע לנאום של סגן הנשיא בנושא נגיף הקורונה. מחופש לנשיא ארצות הברית, דונלד טראמפ, בוראט מנסה למשוך את תשומת ליבו של מייק פנס, ולהעניק לו את טוטאר על כתפיו, אך נתפס על ידי המאבטחים. בוראט מודיע לנשיא באמצעות פקס שנכשל במשימתו, והנשיא מאיים להרוג אותו כשיחזור. בוראט מחליט להביא את בתו לרודי ג'וליאני, כאשר מגלה שגם הוא מקורב לנשיא טראמפ. בוראט מביא את טוטאר לניתוח הגדלת חזה, אך מגלה שאין לו מספיק כסף לשלם עבור הניתוח. בוראט דואג לבייביסיטר עבור בתו, ועובד במספרה כדי להרוויח את הסכום הדרוש. הבייביסיטר מגלה על הניתוח, ומצליחה לשכנע את טוטאר שלא לעשות אותו. בהמשך היא מגלה על עוד שקרים שאביה סיפר לה, ומגלה שהשואה כביכול "לא התרחשה", מפוסט אנטישמי בפייסבוק. טוטאר כועסת עליו, ונפרדת ממנו במונית. בוראט יודע שכעת הוא עומד למות כשיחזור לקזחסטן, ומעוניין להתאבד בבית כנסת, באירוע הירי האנטישמי הבא. בבית הכנסת, בוראט פוגש יהודייה ניצולת שואה, שמצליחה להרגיע אותו בחביבות. מאושר בידיעה שהשואה אכן התרחשה, בוראט יוצא לרחובות ומגלה שכולם ריקים בגלל הסגר שנגרם בעקבות מגפת הקורונה. הוא פוגש שני אנשים שמארחים אותו בביתם. בבית, בוראט מחפש באינטרנט מידע אודות בתו, ומגלה שהפכה לכתבת מצליחה. בוראט מוצא את בתו ואומר לה שהוא ייהרג אם לא ייתן אותה לג'וליאני. מתוך דאגתה לחייו של בוראט, היא מסכימה ומארגנת ראיון לפיתוי ג'וליאני בבית המלון שלו, אך ללא השתתפות אביה. בוראט פוגש את הבייביסיטר שלה, ומהשיחה איתה מבין שהוא לא יוכל להיפרד מבתו בגלל אהבתו אליה. בוראט מתגנב לראיון כדי לנסות להחזיר את בתו. לאחר הראיון, ג'וליאני וטוטאר ממשיכים לחדר השינה, אך אז בוראט נכנס ומצליח להחזיר את בתו, והם טסים יחד בחזרה לקזחסטן. בוראט נפגש עם הנשיא ומתנצל בפניו על כך שנכשל במשימתו, אך למרבה ההפתעה הנשיא סולח לו. בוראט שמח שלבסוף לא הוצא להורג, אך אז מביט בלוח המודעות שבמשרדו של הנשיא, ומבין שהוזרק אליו וירוס הקורונה לפני תחילת המסע, ובכוונה הועלה על אוניית מטען על מנת להפיץ את הווירוס בסין ובשאר העולם, ובן היתר גם הדביק את טום הנקס. כל זה היה תכנון של ממשלת קזחסטן, כדי לנקום במדינות העולם על ההשפלה שחוו בעקבות הסרט הקודם. בוראט ובתו משלימים, והופכים לצמד כתבים שמסקרים אירועים ברחבי קזחסטן. כבר בתחילת פברואר 2007 הודיע רופרט מרדוק כי סשה ברון כהן חתם על סרט המשך ל-"בוראט" עם אולפני פוקס המאה ה-20, מפיצי הסרט הראשון. מאוחר יותר, ברון כהן טען כי אין מקום לסרט כזה, מכיוון שכעת הוא (כהן) ידוע מדי מכדי להימנע מחשיפת זהותו האמיתית, כפי שהיה במהלך צילומי הסרט וסדרת הטלוויזיה "המופע של עלי ג'י". דובר אולפני פוקס הצהיר מאוחר יותר כי מוקדם מדי להתחיל לתכנן סרט כזה, אף שהם פתוחים לרעיון. בשנת 2014, כהן שב לגלם את בוראט בסדרה שעלתה בערוץ FXX של FX Networks בשם "Ali G: Rezurection", שהייתה אוסף מערכונים מתוך "המופע של עלי ג'י" עם צילומים חדשים. כמו כן, הוא הופיע לזמן קצר כבוראט גם בדצמבר 2015 בתוכנית של "Jimmy Kimmel Live!" לצורך קידום הסרט "גרימסבי" ושוב בנובמבר 2018, לעידוד האמריקאים להצביע בבחירות אמצע הכהונה. בתחילת יולי 2020, ברון כהן שלח מראיינת מטעמו לערוך ראיון מזויף עם רודי ג'וליאני בחדר בבית מלון, אליו התפרץ ברון כהן כשהוא לבוש בביקיני ורוד; ג'וליאני הזעיק את המשטרה. כעבור כמה שבועות ברון כהן נצפה כשהוא מבצע מתיחות ביריד מכירות כלי נשק באולימפיה, וושינגטון, כשהוא מוביל את הנוכחים לשיר יחד איתו שיר מקורי הכולל מילים גזעניות ומראיין את האנשים בקהל. בחודש שלאחר מכן הוא נצפה בלוס אנג'לס, כשהוא לבוש בדמותו של בוראט במהלך צילומים; במהלך שני ימי צילומים ברון כהן נדרש ללבוש אפוד מגן חסין כדורים בשל הסכנות האפשריות של הסצנה המצולמת. הצילומים התקיימו גם באזור גרינוויל שבקרוליינה הדרומית וסביבתה. בתחילת ספטמבר 2020 החלו להתרוצץ שמועות, לפיהן הושלמו צילומי הסרט והוא כבר הוקרן בפני בכירי תעשיית הקולנוע; על פי ההדלפות המקוריות לתקשורת, שמו של הסרט הוא Borat 2: Great Success and then Borat: Gift of Pornographic Monkey to Vice Premiere Mikhael Pence to Make Benefit Recently Diminished Nation of Kazakhstan (בעברית: בוראט 2: הצלחה גדולה ואז בוראט: מתנה של קוף פורנוגרפי לסגן הנשיא מייק פנס כדי להרוויח מהאומה הקזחסטנית שמעמדה פחת לאחרונה). בספטמבר 2020 אולפני אמזון רכשו את זכויות ההפצה לסרט וקבעו את מועד צאתו לאקרנים ל-23 באוקטובר 2020. הטריילר הראשון שוחרר ב-1 באוקטובר 2020. הסרט הופץ בשירות הוידאו על פי דרישה של חברת אמזון, פריים וידאו, בשחרור בינלאומי (כולל ישראל) ב-23 באוקטובר 2020. "סרט המשך בוראט", במסד הנתונים הקולנועיים IMDb (באנגלית) "סרט המשך בוראט", באתר AllMovie (באנגלית) "סרט המשך בוראט", באתר Rotten Tomatoes (באנגלית) "סרט המשך בוראט", באתר Metacritic (באנגלית) "סרט המשך בוראט", באתר אידיבי "סרט המשך בוראט", באתר Prime Video (באנגלית) "סרט המשך בוראט", במסד הנתונים הקולנועיים KinoPoisk (ברוסית) סרט המשך בוראט, באתר פריים וידאו, ‏23 באוקטובר 2020 Sneider, Jeff (29 בספטמבר 2020). "Borat 2 to Premiere on Amazon Prime Video in October, Timed to Election Day". Collider. נבדק ב-29 בספטמבר 2020. {{cite web}}: (עזרה) Li, Kenneth (9 בפברואר 2007). "Sacha Baron Cohen signs for Borat 2" (באנגלית). Reuters. נבדק ב-26 בספטמבר 2020. {{cite web}}: (עזרה) "Baron Cohen retires Borat, Ali G". Variety (באנגלית אמריקאית). Associated Press. 21 בדצמבר 2007. נבדק ב-27 בספטמבר 2020. {{cite web}}: (עזרה) "Borat Sequel Put on Hold". The Age (בAustralian English). Reuters. 9 בפברואר 2007. נבדק ב-27 בספטמבר 2020. {{cite web}}: (עזרה) Morgan, David S. (22 בדצמבר 2007). "Borat He Dead, I Kill Him, Gone" (באנגלית אמריקאית). CBS News. אורכב מ-המקור ב-29 בדצמבר 2007. נבדק ב-12 ביולי 2009. {{cite web}}: (עזרה) Fitz-Gerald, Sean (10 בדצמבר 2015). "Borat Dropped by Jimmy Kimmel Live to Bash Donald Trump, Anti-Promote Sacha Baron Cohen's Latest Movie". Vulture (באנגלית אמריקאית). נבדק ב-27 בספטמבר 2020. {{cite web}}: (עזרה) Nyren, Erin (6 בנובמבר 2018). "Borat Gets Out the Vote for 'Premier' Trump on Jimmy Kimmel Live!". Variety (באנגלית אמריקאית). נבדק ב-27 בספטמבר 2020. {{cite web}}: (עזרה) Smith, Emily; Siegler, Mara (8 ביולי 2020). "Rudy Giuliani Called the NYPD on Sacha Baron Cohen over Prank Interview". Page Six (באנגלית אמריקאית). נבדק ב-27 בספטמבר 2020. {{cite web}}: (עזרה) Boone, Rolf (27 ביולי 2020). "Did Comedian Sacha Baron Cohen Crash Rally in Downtown Olympia?". The Olympian (באנגלית אמריקאית). נבדק ב-27 בספטמבר 2020. {{cite web}}: (עזרה) Moreau, Jordan (28 ביולי 2020). "Sacha Baron Cohen Pranks Conservative Rally into Singing Racist Lyrics". Variety (באנגלית אמריקאית). נבדק ב-27 בספטמבר 2020. {{cite web}}: (עזרה) Hoffman, Jordan (28 ביוני 2020). "Sacha Baron Cohen Trolls Far-Right Rally with Racist Sing-Along". Variety (באנגלית אמריקאית). נבדק ב-27 בספטמבר 2020. {{cite web}}: (עזרה) White, Adam (19 באוגוסט 2020). "Sacha Baron Cohen Spotted Reprising Borat Role in Possible Sequel to 2006 film". The Independent (באנגלית בריטית). נבדק ב-27 בספטמבר 2020. {{cite web}}: (עזרה) Fleming, Jr, Mike (29 בספטמבר 2020). "Borat Sequel Acquired by Amazon Studios; Sacha Baron Cohen Film Will Bow on Prime Video Right Before Election Day". Deadline Hollywood. נבדק ב-29 בספטמבר 2020. {{cite web}}: (עזרה) Sneider, Jeff (8 בספטמבר 2020). "Exclusive: Borat 2 Has Already Been Shot and Screened by Sacha Baron Cohen" (באנגלית אמריקאית). Collider. נבדק ב-27 בספטמבר 2020. {{cite web}}: (עזרה) Earl, William (1 באוקטובר 2020). "Borat Subsequent Moviefilm Trailer: Sacha Baron Cohen Takes on Coronavirus and Pence". Variety. נבדק ב-1 באוקטובר 2020. {{cite web}}: (עזרה)